Publication: Magyar Közlöny
Issue: MK-2004-44 (Year: 2004, Number: 44)
Era: 2004-2010
Section: a 42/2004. (IV. 9.) GKM rendelethez
Paragraph Index: 398

1. Az OKKSZ 1.2. pontja helyébe a következõ rendelkezés lép: „1.2. A feladatok elvégzésének színvonalát az OKKSZ három kategóriába sorolja: „A” — az OKKSZ-ben meghatározott feladatok teljes körû és maradéktalan végrehajtása, „B” — a Függelék II.2. pontja szerinti — az UKIG által a Szerzõdésben egyértelmûen rögzített — egyes feladatok csökkentett mértékû és gyakoriságú végrehajtása, a további feladatoknak az OKKSZ szerinti színvonalon történõ megvalósítása mellett, „C” — a Függelék II.1. pontjában meghatározott feladatcsoportoknak az OKKSZ szerinti színvonalon történõ végrehajtása. Valamennyi további — a Függelék II.2. pontja szerinti — feladat ellátásának színvonalát az országos közúthálózat mûködõképességének megõrzése mellett a Szerzõdések tartalmazzák. A Függelék meghatározza azokat a feladatokat és feladatcsoportokat, amelyeket valamennyi kategóriában azonos színvonalon, folyamatosan kell ellátni, illetve azokat a feladatokat, amelyeknek ellátása a forgalom biztonságát és az úthálózat mûködõképességét közvetlenül nem befolyásolják, de az országos közutak és környezetük esztétikai megjelenését, kulturáltságát, a közlekedõk részére biztosított szolgáltatások színvonalát meghatározzák. A szolgáltatások színvonalának meghatározását a GKM illetékes szakirányítási szerve által évenként felülvizsgált és jóváhagyott jogcímrendszer tartalmazza. A felülvizsgálatot a tárgyévet megelõzõ év november 30-áig kell elvégezni.”

Source: https://magyarkozlony.hu/hivatalos-lapok/69a4484f4f6d9860f6d83876964d3e3b779ec811/dokumentumok/4d082a8aadf0cb6cd6dc54ff553efab03a7b33d2/letoltes